Diari Oficial de la Generalitat Valenciana


Sumari del DOGV 3355, del 21-10-1998 (1998/8636)

ORDRE de 30 de setembre de 1998, de la Conselleria de Sanitat, per la qual convoca els Premis de la Generalitat Valenciana per a la realització d'un concurs d'idees per instituir el Dia de la Solidaritat amb els Malalts, en l'àmbit de la Comunitat Valenciana i amb motiu de la celebració del Cinquantenari de la Declaració Universal dels Drets Humans.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3355

Data del DOGV
:   21-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8636


Data del document
:   30-09-1998

Organisme emissor
:   Conselleria de Sanitat

Tipus de document
:   Ordre

ORDRE de 30 de setembre de 1998, de la Conselleria de Sanitat, per la qual convoca els Premis de la Generalitat Valenciana per a la realització d'un concurs d'idees per instituir el Dia de la Solidaritat amb els Malalts, en l'àmbit de la Comunitat Valenciana i amb motiu de la celebració del Cinquantenari de la Declaració Universal dels Drets Humans. [1998/X8636]
  
La Declaració Universal dels Drets Humans, proclamada per l'Assemblea General de les Nacions Unides el 10 de desembre de 1948, i el Conveni per a la protecció dels Drets Humans i les Llibertats Fonamentals, signat pels governs membres del Consell d'Europa i les disposicions que les despleguen fan referència a la protecció i la defensa de la salut.
  
La Llei 14/1986, de 25 d'abril, General de Sanitat, és la resposta normativa al manament constitucional que consagra el dret de tots els ciutadans a la protecció de la salut, la qual està constituïda per la creació d'un Sistema Nacional de la Salut concebut com el conjunt dels serveis de la salut de les comunitats autònomes convenientment coordinats.
  
La Conselleria de Sanitat és el màxim òrgan encarregat de la direcció i l'execució de la política del Govern Valencià en matèria de sanitat, i té com a objectiu prioritari de garantir el millor estat sanitari possible de la col·lectivitat i una assistència integral en condicions d'igualtat per a tota la població, complint les funcions pròpies d'un sistema integral d'atenció a la salut entre les qual podem incloure «la promoció activa d'hàbits de vida saludables i d'una cultura de la salut que incloga la solidaritat i la tolerància, el suport i l'assistència a les persones amb problemes de salut».
  
Com a conseqüència d'aquests preceptes legals, el Govern Valencià ha planificat i desplegat polítiques i programes dirigits a promoure la sensibilització social i la participació activa de la societat valenciana.
  
És per això que el Govern Valencià, a través de la Conselleria de Sanitat, convoca aquests premis amb la finalitat de reconèixer l'interés dels professionals i de les entitats públiques i privades per contribuir a la consecució d'una societat valenciana compromesa activament en la solidaritat amb les persones amb problemes de salut.
  
En la virtut d'això, i fent ús de les facultats que m'atribueixen el Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, l'article 35.11 de la Llei de la Generalitat Valenciana 5/1983, de 30 de desembre, de Govern Valencià, i l'article 47.11 del Text Refós de la Llei de la Hisenda Pública de la Generalitat Valenciana,
  
ORDENE
  
Primer
  
Convocar un concurs públic per a la concessió dels Premis de la Generalitat Valenciana per a la realització d'un concurs d'idees per instituir el Dia de la Solidaritat amb els Malalts en l'àmbit de la Comunitat Valenciana amb motiu de la celebració del Cinquantenari de la Declaració Universal dels Drets Humans, i aprovar les bases per què es regiran, que s'incorporen com a annex a aquesta ordre.
  
Segon
  
Els premis que regula aquesta resolució es finançaran a càrrec dels pressupostos de la Generalitat Valenciana per a 1998, programa 411.10, capítol IV, per un import total màxim de 500.000 (cinc-centes mil) pessetes, i sota el títol de Premis Solidaritat amb el Malalt es desglossaran així:
  
- Primer premi: 250.000 (dues-centes cinquanta mil) pessetes
  
- Segon premi: 150.000 (cent cinquanta mil) pessetes
  
- Tercer premi: 100.000 (cent mil) pessetes
  
Tercer
  
La Conselleria de Sanitat es reserva el dret de difondre i publicar, totalment o parcialment, el contingut dels treballs o projectes que resulten premiats, durant el temps màxim de dos anys.
  
DISPOSICIONS FINALS
  
Primera
  
S'autoritza el director general d'Atenció Primària i Farmàcia per tal que, en l'àmbit de les seues competències, adopte les resolucions necessàries per al desplegament i l'execució d'aquesta ordre.
  
Segona
  
Aquesta ordre vigirà des de l'endemà de la publicació completa en el Diari Oficial de la Generalitat Valenciana.
  
València, 30 de setembre de 1998
  
El conseller de Sanitat,
  
JOAQUÍN FARNÓS GAUCHÍA
  
Annex I
  
Bases de la convocatòria dels
  
Premis Solidaritat amb el Malalt
  
Primera. Finalitat de la convocatòria
  
L'objectiu general de la present convocatòria de premis és la realització d'un concurs d'idees per instituir el Dia de la Solidaritat amb els Malalts, en l'àmbit de la Comunitat Valenciana, amb motiu de la celebració del Cinquantenari de la Declaració Universal dels Drets Humans.
  
Segon. Modalitat i quantia dels premis
  
a) Es convoquen tres premis, que consisteixen en la proposició d'idees per a instaurar la celebració del Dia de la Solidaritat del malalt, en els àmbits següents:
  
- Àmbit escolar
  
- Àmbit familiar i comunitari
  
- Àmbit laboral
  
b) Quantia dels premis
  
- Primer premi: 250.000 (dues-centes cinquanta mil) pessetes
  
- Segon premi: 150.000 (cent cinquanta mil) pessetes
  
- Tercer premi: 100.000 (cent mil) pessetes
  
c) En el cas que quedara deserta alguna de les modalitats o àmbits, podran atorgar-se fins a un màxim de dos accèssits addicionals per modalitat i/o àmbit, dotats amb 100.000 (cent mil) pessetes brutes, si la comissió tècnica estima que hi ha treballs que ho mereixen.
  
d) Les quantitats esmentades en els punts anteriors estaran subjectes a les retencions que siguen procedents segons la legislació que vigeix.
  
Tercera. Concursants i característiques dels treballs i programes
  
Podran concórrer al concurs els professionals, centres docents, entitats públiques i privades, associacions, fundacions, sindicats, col·legis professionals, empreses i altres.
  
La comissió tècnica avaluadora tindrà en compte en els treballs la seua originalitat, pertinència o adequació al nostre entorn i la possible participació social.
  
Quarta. Presentació dels treballs i documentació
  
a) Els concursants que desitgen participar en la convocatòria dels premis que afecten aquesta resolució hauran de presentar la seua sol·licitud, segons el model que figura com a annex II, en el registre de la Conselleria de Sanitat, adreçada a la Direcció General d'Atenció Primària i Farmàcia, situat al carrer Roger de Llúria, 19, 46708 València, indicant en el sobre l'àmbit a què es presenten, sense perjudici del que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
b) Els projectes es presentaran per duplicat exemplar i hauran d'anar acompanyats de:
  
- Títol que resumisca la idea presentada
  
- Dades d'identificació
  
- Relació de l'equip de professionals, col·laboradors i voluntaris que han participat en el disseny, amb indicació del responsable tècnic i institucional, en el seu cas.
  
- Determinació dels objectius, generals i específics, que es pretenga assolir, impacte del desenvolupament de la idea i àmbit d'aplicació.
  
- Desenvolupament i aplicació pràctica.
  
c) Autorització expressa dels autors a la Conselleria de Sanitat per a l'aplicació, la publicació, la reproducció i la difusió, total o parcial, del projecte presentat, si resulta premiat. L'autorització es presentarà segons el model que figura com a annex III.
  
Cinquena. Termini de presentació
  
El termini de presentació dels projectes començarà l'endemà de la publicació de la present convocatòria en el Diari Oficial de la Generalitat Valenciana i acabarà el 2 de novembre de 1998, a les 12.00 hores.
  
Sisena. Comissió tècnica avaluadora
  
a) La selecció dels projectes i la proposta de concessió dels premis serà realitzada per una comissió tècnica avaluadora composta per:
  
- President: el secretari general de la Conselleria de Sanitat o la persona que hi delegue.
  
- Vicepresident: el director general d'Atenció Primària i Farmàcia o la persona que hi delegue.
  
- Vocals: dos tècnics de la direcció general d'Atenció Primària i Farmàcia.
  
- Secretari: un funcionari tècnic de la Direcció General d'Atenció Primària i Farmàcia.
  
b) La comissió tècnica avaluadora podrà sol·licitar l'assessorament dels professionals que considere oportú per completar la valoració dels projectes presentats. També podrà comprovar mitjançant entrevistes les contingències adduïdes pels sol·licitants que considere d'interès.
  
c) El funcionament de la comissió s'adaptarà al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Resolució de sol·licituds
  
a) El conseller de Sanitat, a proposta de la comissió tècnica avaluadora a què es refereix la base sisena, dictarà resolucions de concessió dels premis, que es faran públiques i es comunicaran a les entitats i els professionals guardonats.
  
b) El termini màxim per tramitar i resoldre els expedients serà d'un mes comptador des de la data d'acabament del termini de presentació de les sol·licituds corresponents fixat en aquesta resolució. S'entendran desestimades les sol·licituds sobre les quals no recaiga resolució expressa en l'esmentat període.
  
c) Els projectes presentats que no siguen premiats podran ser recuperats per mitjà d'una sol·licitud adreçada a la Direcció General d'Atenció Primaria i Farmàcia de la Conselleria de Sanitat en el termini de dos mesos, una vegada publicada la resolució de la convocatòria; els que no hi siguen retirats seran destruïts.
  
c) Les entitats i els professionals guardonats amb els premis rebran de la Conselleria de Sanitat una certificació que ho acreditarà, el dia 10 de desembre, en l'acte institucional de celebració del Cinquantenari de la Declaració Universal dels Drets Humans.
  
d) El conseller de Sanitat es reserva les facultats de deixar deserta, totalment o parcialment, l'adjudicació dels premis convocats, i d'interpretar el contingut de les bases.
  
e) La dotació dels premis declarats deserts podrà destinar-se a l'ampliació dels altres, tant pel que respecta a la quantitat de premis com pel que fa al quantia de la concessió.
  
Vuitena. Recursos
  
a) Contra les resolucions del conseller de Sanitat, que exhauriran la via administrativa, podrà formular-se recurs contenciós administratiu, que s'interposarà en la forma, el termini i les condicions que determine la llei reguladora de la jurisdicció esmentada.
  
b) En qualsevol cas, per fer valer els efectes de l'acte presumpte front a l'administració i front a tercers, així com per a la interposició, en el seu cas, del recurs corresponent contra les resolucions presumptes, caldrà que, prèviament, la persona interessada acredite l'eficàcia de l'acte presumpte segons que disposa l'article 44 de la Llei de Règim Jurídic de les Administracions Públiques i del Procediment Administratiu Comú.
  
Novena. Forma de pagament
  
Els premis es lliuraran a les entitats o els professionals beneficiaris a partir de la resolució de concessió realitzada pel conseller de Sanitat.
  
Annex II
  
Sol·licitud de participació en els premis
  
Solidaritat amb el Malalt
  
Dades del/s participant/s o del representant autoritzat:
  
Cognoms ... Nom ...
  
NIF ...
  
Adreça ... Localitat ... CP ...
  
Província ...
  
Telèfon ... Fax ... Correu electrònic ...
  
Hi participe:
  
\_ (A títol individual)
  
\_ (Com a representant de l'entitat (associació, fundació, institució...) següent:
  
Adreça ... Localitat ... CP ...
  
Província ...
  
Telèfon ... Fax .... Correu electrònic ...
  
Persones que componen l'equip professional i/o autors del treball
  
...
  
...
  
...
  
Àmbit a què concurse
  
\_ (Àmbit escolar)
  
\_ (Àmbit familiar i comunitari)
  
\_ (Àmbit laboral)
  
Dades del treball/projecte que presente:
  
Títol ...
  
Característiques del material: ...
  
SOL·LICITE ser admés com a participant en els Premis Solidaritat amb el Malalt, en l'àmbit ... Adjunte el material i la documentació exigida en les bases de la convocatòria, i accepte aquestes bases totalment.
  
AUTORITZE a la Conselleria de Sanitat per aplicar, publicar, reproduir i difondre, totalment o parcialment, el treball/projecte presentat si resulta premiat.
  
...., .... d..... de 1998.
  
(Signatura)
  
Conselleria de Sanitat
  
Direcció General d'Atenció Primària i Farmàcia
  
c/ Roger de Llúria, 19, 46263 València
  
Annex III
  
Cognoms ... Nom ...
  
NIF ...
  
Adreça ... Localitat ...
  
CP ... Província ...
  
DECLARE que no hi ha cap tipus de problema per a l'aplicació, la publicació, l'exhibició, la reproducció, l'emissió o la difusió, total o parcial, dels textos i les imatges que apareixen en el treball/projecte titulat ..., del qual sóc autor i que presente a la convocatòria dels Premis Solidaritat amb el Malalt, àmbit ..., i que em compromet a assumir qualsevol tipus de responsabilitat que per aquest motiu puga derivar-se.
  
I, perquè conste, signe aquest escrit.